Év eleji felmérés

„B” csoport

**Osztozkodó állatok**

Szövetséget kötött a farkas a rókával, hogy a hegyekben együtt vadásznak. Sokáig mentek, kóboroltak, de zsákmányra nem akadtak.

Leszálltak a hegyekről s a síkságon kóboroltak. Amint mentek, mendegéltek, egy tarisznyára akadtak, mely tele volt kenyérrel. A farkas enni kezdett volna, de a róka minden darabot hirtelen kikapott a szájából.

− Mit kapkodod ki a számból a kenyeret? − kérdezte a farkas.

− Már hogy is ne kapkodnám? Nem vagyunk-e társak, nem kötöttük-e ki, hogy a zsákmányt megfelezzük? − felelte a róka.

Erre a beszédre a farkas osztozkodni kezdett. Adott a rókának három kenyeret, a többit megtartotta magának.

− Mit te, csak ilyen keveset adsz nekem? − kiáltott a róka haraggal.

Erre aztán igazán összevesztek.

Nagy lármájukra odajött egy teve. Látta a teve, hogy a farkas igazságtalanul osztotta fel a zsákmányt, ezért felajánlotta segítségét a rókának, de kikötötte, hogy neki is jusson a kenyérből.

Vette erre a róka a zsákot, s kezdte ő elosztani a kenyereket.

Észrevette a teve, hogy a róka sem jobb a farkasnál, s így szól:

− A farkas nem osztotta el jól a kenyereket, de a róka sem, hanem segítek én ezen. Felhajítom egyenként mind, s ki mit elkap, azt egye meg.

Elfogadták ezt az ajánlatot. A teve felhajított egy kenyeret, s hosszú nyakával azt azonnal el is kapta. Hiába ugrált a farkas is, a róka is, a kenyereket mind a hosszú nyakú teve kapta el. Szegények örültek, ha evés közben egy-egy morzsa hullott le számukra.

Végül odaszólt nagy búsan a farkashoz a róka:

− Látod, az egyik szerzi, a másik meg megeszi.

 *(magyar népmese nyomán)*

**1. Kik szerepelnek a történetben? Írd a vonalakra!** (3 pont)

 farkas, róka, teve

**2. Melyik szó mit jelent? Kösd össze!** (5 pont)

kóborol ide-oda vándorol

zsákmány elejtett vad, elrabolt holmi

tarisznya vállra akasztható táskaféle

szövetség meghatározott időre szóló megállapodás

lárma hangos veszekedés

**3. Miért kötött szövetséget a két állat? Húzd alá!** (1 pont)

a) kedvük támadt kóborolni b) vadászni akartak közösen

c) el akarták kapni a tevét d) segíteni akartak a tevének

**4. Mit találtak a tarisznyában? Húzd alá a szövegben!** (1 pont)

**5. Hogyan szerezte meg a róka a zsákmányt? Írd a vonalra!** (2 pont)

Elkapkodta a farkas elől a falatokat.

**6. Miért vesztek össze a szövetségesek? Írd le!** (2 pont)

A farkas nem akarta megfelezni a zsákmányt a rókával.

**7. Kösd össze a két szót a rokon értelmű megfelelőjükkel!** (6 pont)

igazságtalan leleményes, ravasz

elfogult,

furfangos

részrehajló,

méltánytalan,

találékony

**8. Miért segített az osztozkodásban a teve? Húzd alá a helyes választ!** (2 pont) Csak a helyes aláhúzásért kap 2 pontot, vagyis 2 vagy 0 pont)

a) Biztonságos helyen akart lakmározni.

b) Megijedt a vadállatoktól.

c) Ő is akart magának a kenyérből.

**9. Miért maradt éhes a farkas és a róka? Fogalmazd meg két mondatban!**  (2 pont)

(2 pont: a tartalmilag és formailag is jó megoldásért.)

 A teve rászedte őket, elette előlük a kenyeret.

**10. Mit tanácsolnátok a farkasnak és a rókának, hogy legközelebb ne maradjanak éhen? Fogalmazd meg egy mondatban!** (2 pont)

(2 pont: a tartalmilag és formailag is jó megoldásért.)

 Ha igazságosan megosztoztatok volna, több jutott volna nektek.

**10. Melyik a kakukktojás? Melyik közmondás nem illik a történethez?** (4 pont)

(Közmondásonként 2-2 pont.)

Többet ésszel, mint erővel!

Lassan járj, tovább érsz!

Ki a kicsit nem becsüli, az a nagyot nem érdemli.

Gyakorlat teszi a mestert.

Nehezen alkuszik meg két eb egy csonton.

Az ígéret szép szó, ha megtartják, úgy jó.

Összesen: 30 pont